Case:01 Interrogation - Derric Wargaz

## **Round 1 | 22.00 น. วันที่ 28 เดือน 4**

**เจ้าหน้าที่สืบสวน “Ivan Hyde”** และ **นักวิเคราะห์พฤติกรรม “เปลวเทียน สรสิงห์”** ทำการสอบปากคำ **“เดริก วาร์กาซ”**

**อิวาน :** สวัสดีครับ ต้องการพบคุณเดริก วาร์กาซ ผมนักสืบอิวาน ไฮด์ และนักวิเคราะห์พฤติกรรม เปลวเทียน สรสิงห์ ขออนุญาตสอบปากคำเรื่องคดีของวินเซนต์ ซิลวา ครับ

**เดริค วาร์กาซ :** ผมมานั่งตรงนี้เนี่ย... ผมจะได้เงินไหม? /ยักคิ้วมองอีกฝ่ายด้วยสายตากวนๆ

**อิวาน :** “ใจเย็นน่า.. รบกวนตอบความจริงด้วยนะครับ แล้วจะเป็นผลดีกับคุณเอง (1.)ช่วงเวลาเกิดเหตุ คุณทำอะไรอยู่ พอจะมีหลักฐานอะไรยืนยันตัวได้บ้างครับ?”

**เดริค วาร์กาซ :** ตอบด้วยความสัตย์จริง พวกผมก็อยู่แถวๆนั้นตอนที่เกิดเหตุ โถ่ แมนฮัตตันมันก็ไม่ได้กว้างใหญ่อะไรนี่ แต่ถ้าจะถามต่อว่าเห็นใครน่าสงสัยไหม..ก็จะตอบให้เป็นโบนัสนะ ว่าไม่เห็น

**อิวาน :** “จริงๆสิ ถ้าตอบตามความจริง หลังคุยกันจบผมจะแจกไอ่นี้ด้วยนะ” ยิ้มน้อยๆ โชว์คูปองพิซซ่าฟรีให้ดู
/ยกมือขึ้นกอดอก

**เดริค วาร์กาซ :** เอ๊า ตอบความจริงก็หาว่าโกหก จะเอาไงแน่ลุง

**อิวาน :** "ใครลุง ผมอายุห่างจากคุณไม่กี่ปีเอง" ถอนหายใจ "“ปกติพวกคุณอยู่ด้วยกัน3คนตลอดเลยรึเปล่าครับ? คุณอยู่แยกกันในเวลาใดบ้าง?”

**เดริค วาร์กาซ :** เดริค วาร์กาซ: น่าจะตอนเข้าส้วม... แล้วก็ตอน /มือข้างนึงชูนิ้วชี้ แล้วอีกข้างทำเป็นวงกลม จากนั้นสอดนิ้วชี้เข้าวงกลมเป็นสัญลักษณ์ของการมีเพศสัมพันธ์ พวกเราไม่ใช่พวกชอบโชว์หนังสดให้เพื่อนดูอะนะ

**อิวาน :** "ครับๆ.... ทำไมหลังพบศพแล้วไม่แจ้งตำรวจล่ะครับ? ตอบให้ดีๆนะ”

**เดริค วาร์กาซ :** ....ก็.....ศพนั่นมันน่ากลัวนี่! /เขาส่งเสียงดังแล้วหลบสายตาจากเจ้าหน้าที่

**อิวาน :** "(4.)ทำไมคุณจึงผ่านมาในบริเวณที่เกิดเหตุ คุณเข้าไปในบริเวณที่เกิดเหตุเพราะได้รับคำสั่งหรือการบังคับจากใครรึเปล่าครับ?”

**เดริค วาร์กาซ :** ไม่อะ เราก็แค่เดินไปเรื่อยๆ ค่ำๆ มืดๆ เป็นช่วงเวลาออกหากินของพวกเราอยู่แล้ว ตอนมาเห็นรถคันนั่นก็หลงดีใจว่าได้ลาภก้อนโต เหอะ....

**อิวาน :** "ทราบมาว่าคุณสตีเฟ่นชอบข่มขู่เด็กข้างถนน (7.) ตั้งแต่2สัปดาห์ก่อนเกิดเหตุ จนถึงปัจจุบัน กลุ่มของคุณได้ถูก สตีเฟ่น บิคฟอร์ด ข่มขู่ในเรื่องใดบ้างครับ?"

**เดริค วาร์กาซ :** อ้าว เปลี่ยนเรื่องซะงั้น นี่คือทริคในการล้วงความจริงหรือเปล่าน่ะ .../ยกมือขึ้นมานับนิ้ว จนจบวันนี้ผมจะนับหมดไหมเนี่ย ลุงนั่นมันก็แค่อยากหาเสียงให้คนอื่นเห็นว่ามันมีอำนาจสั่งคนอื่นนั่นแหละ ส่วนมากมันก็ไล่เราออกจากที่บ้างล่ะ หาเรื่องเราเรื่องยาเสพติดบ้าง มาทำตัวเป็นผู้ผดุงความยุติธรรมชุมชน/เบะปากแล้วทำเสียงล้อเลียน

**อิวาน :** "โอเคผมจะย้อนไปเรื่องเดิม หลังจากที่คุณพบศพผู้ตาย คุณทำอะไรบ้าง แล้วรู้สึกอย่างไรบ้างครับ?”

**เดริค วาร์กาซ :** ก็กลัวน่ะสิ! ถามมาได้ ตอนแรกนึกว่าจะได้ของไปขาย แต่ดันเจอศพอย่างกับอยู่ในซีรีส์ CSI ซะงั้น ฉันอยากเป็นพระเอกมากกว่าตัวประกอบนะ

**อิวาน :** ขำหน่อยๆ “สำหรับวันนี้มีเพียงเท่านี้ครับ ขอบคุณในความร่วมมือนะครับ” แจกคูปองพิซซ่า

**เดริค วาร์กาซ :** แต๊งกิ้ว! /ฉวยคูปองพิซซ่าจากมืออีกฝ่าย ถ้าได้ของฟรีอย่างนี้จะเรียกมาบ่อยๆก็ได้ /ยักคิ้วให้

## **Round 2 | 23:40 น. วันที่ 30 เดือน 4**

**เจ้าหน้าที่สืบสวน “โจเอล ดีน โคลเตอร์”** และ **จิตแพทย์ “เอิร์ล เบอร์เรตต์”** ทำการสอบปากคำ **“เดริก วาร์กาซ”**

**สถานที่: ห้องสองปากคำ เดริค วาร์กาซ: ผมมานั่งตรงนี้เนี่ย... ผมจะได้เงินไหม? /ยักคิ้วมองอีกฝ่ายด้วยสายตากวนๆ**

**โจเอล :** "สวัสดีครับ ต้องการพบ เดริค วาร์กาซ ผมนักสืบโจเอล โคลเตอร์ และจิตแพทย์ เอิร์ล เบอร์เรตต์ ขออนุญาตสอบปากคำเรื่องคดีของวินเซนต์ ซิลวาครับ"

**โจเอล :** เขายื่นบุหรี่ให้เดริคแทน มันคือมัลโบโร่แบล็คซองสีดำคาดแถบเขียวกลิ่นเมนทอล จุดบุหรี่ให้อีกฝ่าย "(9.) ในช่วง2 สัปดาห์ก่อนเกิดเหตุนายได้ขายปืนให้ใครแลกเงินมาใช้หรือเปล่า?"

**เดริค วาร์กาซ :** /มุ่นคิ้ว นี่ลุงกำลังติดสินบนผมหรือเปล่า/ปากพูดไปอย่างนั้นแต่ก็รับบุหรี่จากอีกฝ่ายมาแต่โดยดี ...ไม่อะ เคยมีหนึ่งในเด็กเหลือขอเก็บปืนได้แล้วคงใช้ไม่เป็นเผลือยิงตัวเองตายซะงั้น ผมนี่เห็นต่อหน้าต่อตาเลย! เลือดสาดกระจายโคตรสกปรก คืนนั้นพวกโฮมเลสเลยเสียที่นอนไปตั้งเยอะ/ส่ายหัวอย่างรู้สึกสลดใจ จากนั้นมาพวกเราก็ไม่กล้าไปจับปืนสุ่มสี่สุ่มห้าอีก ถึงมันจะขายได้เงินดีก็เหอะ(ออร่าสีเทา)

**โจเอล :** "หืม น่าสนใจดีว่ะ เล่าให้ฟังเพิ่มหน่อยสิ คืนที่ว่าน่ะมันคืนไหน ที่ไหน?"

**เดริค วาร์กาซ :** โห่ มันนานแล้วลุง ช่วงฤดูหนาว สามสี่ปีได้แล้วมั้ง ก็แถวที่นอนโฮมเลสนั่นแหละ(ออร่าสีเทา)

**โจเอล :** "ก็ว่างั้นล่ะ" ยิ้มแล้วจุดบุหรี่ให้ตัวเองบ้าง "นายชอบปืนไหม? รู้จักGlock G17 Gen5 กระสุนขนาด 9mmหรือเปล่า?"

**เดริค วาร์กาซ :** ห๊ะ ชื่อยาวเป็นบ้า นั่นมันรหัสมอสหรือไง/บ่นอย่างคนไม่มีความรู้ ก็บอกแล้วไง เราไม่ยุ่งกับปืนและไม่สนใจด้วย /ท้ายประโยคติดเสียงรำคาญ (ออร่าสีส้ม)

**โจเอล :** "เออ รู้แล้วน่า... (7.) แล้วนายเสพยามานานหรือยัง มีใครในกลุ่มที่เสพยาอีกนอกจากนายบ้าง ไปซื้อยาจากไหน?"

**เดริค วาร์กาซ :** เฮ้ อย่าถามเหมือนผมเป็นคนแก่อายุห้าสิบได้ไหม? มันก็แค่สองสามปีเองน่า เอาหนุกๆอะเข้าใจไหม คุณก็ดูดกัญชาเหมือนกันนั่นแหละ/มองไปทางอื่น เมื่อก่อนก็ซื้อจากดิเอโก้นั่นแหละ/ขยับปากขมุบขมิบ แต่พักหลังมานี้ไม่ค่อยมีเงิน...... เพราะงั้นขอเงินหน่อยดิลุง/แบมือ(ออร่าสีเหลืองส้ม) <<<< การไม่สบตาหมายถึงไม่มั่นใจในสิ่งที่พูด[ไม่มั่นใจว่าโจดูดกัญชารึเปล่า//พยายามเลียนแบบคริสติน]

**โจเอล :** "อืม...น่าสนใจดีว่ะ" เขายิ้มนิดหน่อย ท่าทางกลางๆเหมือนแค่รับฟังไม่ได้ตัดสินอีกฝ่าย "ไอ้ดิเอโก้นี่ยังไง คนขายยาให้นายเหรอ? แล้วช่วงนี้มียาเสพติดตัวใหม่ๆที่กำลังเป็นที่นิยมหรือเปล่าล่ะ?"

**เดริค วาร์กาซ :** หลังจากดิเอโก้ตาย ประกอบกับมีปัญหาเรื่องเงินด้วย เราเลยไม่มีเงินซื้อยามาเสพ พักนี้เลยไม่ได้อัพเดทเทรนด์ใหม่ๆเลย เสียใจด้วยนะลุง /ยักไหล่กวนๆ (ออร่าสีส้ม)

**โจเอล :** "น่าเสียดาย แล้วนายเคยเห็นดิเอโก้พกปืนหรือเปล่า ครั้งล่าสุดเมื่อไหร่?"

**เดริค วาร์กาซ :** ไม่เคยเห็นนะ แต่ผมก็มาเจอดิเอโก้ตอนหมอนั่นสติไม่ค่อยจะดีแล้วด้วยแหละ ก็ดันเสพไปขายไป ก็งี้แหละนะ (ออร่าสีเขียว)

**โจเอล :** "อา งั้นช่างมันเถอะ" อัดควันเข้าปอดแล้วขยี้ก้นกรองลงถาดเขี่ยบุหรี่ "เอาล่ะ นี่คือคำถามสุดท้าย...ตอบฉันมาตามตรงนะ (2.)นายและกลุ่มของนายได้หยิบหรือขโมยอะไรออกไปจากที่เกิดเหตุหรือเปล่า?"

**เดริค วาร์กาซ :** .....ตอนแรกก็กะจะขโมยอยู่หรอก/เขาบ่นงึมงำ แต่พอเห็นศพพวกเราก็แทบกระเจิง น่าขยะแขยงเป็นบ้าคนที่ทำต้องโรคจิตมากแน่ๆ (ออร่าสีแดงอ่อน)

**โจเอล :** "นายไปได้ ขอบคุณที่ให้ความร่วมมือ"

## **Round 3 | 22.00 น. วันที่ 1 เดือน 5**

**เจ้าหน้าที่สืบสวน “ลุค ลาดอน”** และ **จิตแพทย์ “สล็อต โรสเวลต์”** ทำการสอบปากคำ **“เดริก วาร์กาซ”**

**สถานที่ : ห้องสอบปากคำ**

**ลุค :** “สวัสดีครับ เรามาเพื่อขอพบคุณเดริก วาร์กาซ ผมนักสืบลุค ลาดอน และจิตแพทย์แลนสล็อต โรสเวลต์ ขออนุญาตสอบปากคำเรื่องคดีฆาตกรรมวินเซนต์ ซิลวาครับ”

**เดริค วาร์กาซ :** “ผมมานั่งตรงนี้เนี่ย... ผมจะได้เงินไหม? “ ยักคิ้วมองอีกฝ่ายด้วยสายตากวนๆ

**ลุค :** “ก่อนอื่น...ฉันอยากให้นายตระหนักไว้สักหน่อยว่าเรามีหลักฐานว่าพวกนายอยู่ในที่เกิดเหตุในตอนที่วินเซนต์ตาย ดังนั้นถ้าเราจับมือใครดมไม่ได้พวกนายจะโดนจับแทนฆาตกรตัวจริง...เพราะงั้นอย่าให้การปกป้องฆาตกร ไม่งั้นนายได้เข้าไปนอนคุกจนหัวหงอกแน่...” ยิ้มนิ่งๆให้เดริค นิ้วโป้งชี้ไปทางแลนสล็อต “และอย่าคิดโกหกต่อหน้าเฟย์ล่ะ”

**ลุค :** “ถ้าเข้าใจว่านายอยู่ในคุกเกินครึ่งตัวแล้ว ทีนี้เรามาเริ่มกัน... (13.) นายบอกว่ารู้จักกับดิเอโก้ ปาร์คเกอร์ใช่ไหม?”

**เดริค วาร์กาซ :** “อืม.... เรียกว่า'เคย'รู้จักมากกว่า ก็หมอนั่นตายไปแล้วนี่ไม่ถือเป็นคนรู้จักแล้วเนอะ” ยักคิ้วใส่ “ปาร์คเกอร์เป็นดีลเลอร์ค้ายาที่ไม่ค่อยฉลาดเท่าไร บางครั้งเมายามาขายคนอื่นด้วยซ้ำ แจกยาเขาไปทั่ว โคตรโง่” คำสุดท้ายเขาย้ำด้วยน้ำเสียงดูถูก (ออร่าสีเหลืองอมส้ม)

**ลุค :** เขาโน้มตัวไปข้างหน้า จ้องตาเดริคและกดเสียงต่ำลง “ให้ฉันเดาหน่อยสิ...พวกนายตั้งใจจะไปหาดิเอโก้เพื่อซื้อยาจากเขาอย่างเคย แต่พบว่าหมอนั่นตายแล้ว เลยขโมยของๆดิเอโก้มารวมทั้งปืนด้วย เรื่องมันเป็นแบบนี้ใช่ไหม?”

**เดริค วาร์กาซ :** ปรบมือลั่นห้อง “ลุงควรไปออกเกมส์โชว์นะ พวกแนวลับสมองประลองปัญญาไรงี้ แต่เสียใจด้วย คุณตกรอบครับ” ยักคิ้วกวนๆ (ออร่าสีเหลืองอมส้ม)

**ลุค :** เคาะนิ้วกับโต๊ะ ท่าทางเขาจะไม่อยากฟังคำอ้างของเด็กหนุ่ม “จากนั้นพวกนายคงอยากได้เงินเลยเอาปืนของเขาไปขายต่อ คนที่นายขายต่อให้เขานั่นแหละคือฆาตกร ทีนี้จะบอกได้หรือยังว่าพวกนายขายปืนกระบอกนั้นให้ใคร?”

**เดริค วาร์กาซ :** “ไม่สิ ผมเปลี่ยนลุงไปร่วมเกมส์โชว์แนวแต่งนิทานให้เด็กฟังดีกว่า เสียใจด้วย ผมไม่มีความรู้มากพอที่จะจับปืนแล้วไม่ทำลั่นใส่ตัวเอง ...นี่ลุงไม่ได้กำลังยัดข้อหาผมใช่ไหม?” (ออร่าสีเหลืองอมส้ม)

**ลุค :** “ได้...ถ้านายไม่อยากพูดถึงคนอื่นนัก งั้นฉันจะถามตรงๆแล้วกัน (5.) นายหรือกลุ่มของนายมีส่วนร่วมในการก่อเหตุครั้งนี้ใช่ไหม?”

**เดริค วาร์กาซ :** “ไม่มีทาง! ถึงพวกเรามันจะเป็นเด็กประเภทที่คุณเรียกว่าเศษเดนสังคมแต่พวกเราก็ไม่คิดจะฆ่าใครหรอกนะ!” (ออร่าสีแดง)

**ลุค :** "ดันแคนหรือบิคฟอร์ด อยากเลือกสักชื่อในนี้ไหม?"

**เดริค วาร์กาซ :** มันก็เป็นไปได้ทั้งสองชื่อนะ คนเลวก็เป็นไปได้ที่จะฆ่าคน คนรวยก็ยิ่งเป็นไปได้ใหญ่ เลือกสองเลยได้ไหม? (ออร่าสีเขียวเข้ม)

**แลนสล็อต :** “คุณถูกฆาตกรเห็นในที่เกิดเหตุแล้วข่มขู่ไม่ให้พูดถึงหรือเปล่า?”

**เดริค วาร์กาซ :** ข่มขู่ใช้ไม่ได้ผลกับพวกเราหรอก พวกเราน่ะแข็งแกร่งกว่าที่เห็นนะ ถ้าให้เงินล่ะว่าไปอย่าง(ออร่าสีส้ม)

**แลนสล็อต :** “งั้นคุณรู้จักโจแอนนา ไวน์การ์ดรึเปล่า? เคยพบเธอไหม?”

**เดริค วาร์กาซ :** "หือ ไม่นะ ชื่อหล่อนฟังดูผู้ดีเกินไปกว่าจะมาอยู่ในชีวิตฉัน” (ออร่าสีเขียว)

**ลุค :** “คำถามสุดท้าย (12.) ตอนนี้พวกนายรู้สึกไม่ปลอดภัยรึเปล่า เพราะอะไร? ถ้ารู้อะไรมากกว่านี้ก็บอกออกมาให้หมด แล้วเราจะให้การคุ้มครองนายในฐานะพยานสำคัญ ฉันเองก็ไม่อยากให้พวกนายโดนฆาตกรตัวจริงเก็บไปเสียก่อนหรอกนะ” ถอนหายใจเหนื่อยๆ

**เดริค วาร์กาซ :** “ไม่มีีที่ไหนบนโลกปลอดภัยสำหรับเด็กเหลือขอทั้งนั้นแหละคุณ” (ออร่าสีส้มเข้ม)

**ลุค :** "ขอบคุณที่ให้ความร่วมมือ เดินทางกลับดีๆล่ะ..." ยิ้มให้เจ้าเด็กน้อย

## **Round 4 | 22.20 น. วันที่ 1 เดือน 5**

**เจ้าหน้าที่สอบสวน “Colt Vyacheslav”** และ **จิตแพทย์ “Earl Metzger Berrette”** ทำการสอบปากคำ **“เดริก วาร์กาซ”**

**สถานที่: ห้องสองปากคำ**

**โคลท์ :** “สวัสดีครับ ต้องการพบ เดริก วาร์กาซ เจ้าหน้าที่สอบสวน Colt Vyacheslav และจิตเเพทย์ Earl Metzger Berrette ขออนุญาตสอบปากคำเรื่องคดีของวินเซนต์ ซิลวาครับ”

**เดริค วาร์กาซ :** /โบกมือทักทาย งาย ผมหิวแล้ว อยากได้พิซซ่าหน้าเปปเปอโรนีเพิ่มชีสสองเท่าเดี๋ยวนี้เลย

**โคลท์ :** “(2) ในตอนที่คุณผ่านมาบริเวณที่เกิดเหตุ คุณเห็นเหตุการณ์ที่เกิดขึ้น หรือเห็นบุคคลอื่นนอกจากอาร์รอนและคริสตินอีกหรือไม่”

**เดริค วาร์กาซ :** ไม่ ตอนนั้นมีแค่เราสามคนเท่านั้น ถึงมีคนอื่นผมก็จะตะเพิดไปให้ไกลเลยคอยดู /เขาสั่นขาอยู่ใต้โต๊ะสอบปากคำ (ออร่าสีเหลืองส้ม) <<<< เขามักสั่นขาเมื่อรู้สึกไม่สบายใจ กังวล หรือเครียด

**โคลท์ :** “หลังจากที่คุณพบศพผู้ตาย คุณทำอะไร รู้สึกอย่างไรบ้าง? หรือเเถวนั้นมีของเก่าราคาดี เเล้วมันคืออะไร?”

**เดริค วาร์กาซ :** พวกคุณนี่ถามอะไรแปลกๆ จะให้ดีใจเหมือนมีเซ็กส์ครั้งแรกหรอลุง ก็ต้องตกใจสิ โคตรรรตกใจเลยด้วย สภาพมันน่าสยองชะมัด แล้วของดีที่ว่าก็คือรถ มัสแตงเชียวนะพวก! เราถอดชิ้นส่วนไปขายได้ แล้วพวกของที่ถูกลืมไว้ในรถก็ขายได้เหมือนกัน นี่คือวิธีหากินของเรา (ออร่าสีส้ม)

**โคลท์ :** “จากที่เราเคยคุยกันก่อนเข้าห้องสอบปากคำ อารอนบอกว่าพวกคุณไปที่นั่นเพื่อหาของเก่าขาย ส่วนคุณบอกผมว่าเเค่ผ่านมา ผมขอความจริงว่าคุณไปที่นั่นทำไม”

**เดริค วาร์กาซ :** /กรอกตา โอเคๆ ก็ตามที่ไอ้อารอนพูดนั่นแหละ ตกดึก ทำงาน หากิน ไม่เลือกงานไม่ยากจนนะลุง (ออร่าสีส้ม)

**โคลท์ :** “(6) คุณและกลุ่มของคุณ มีความสัมพันธ์อย่างไรกับ สตีเฟ่น บิคฟอร์ด และ ฝูงบิคฟอร์ด?”

**เดริค วาร์กาซ :** นี่ไบโพลาร์ปะเนี่ยเรา จู่ๆก็เปลี่ยนเรื่องไปมา/เกาะหัว พวกเราไม่มีความสัมพันธ์อะไรกับลุงนั่น ลุงนั่นมันน่ารำคาญ ชอบมาหาเรื่องพวกเราในถิ่นเด็กเหลือขอหรือโฮมเลส จริงๆก็แค่อยากได้เสียงสนับสนุนเพื่อก่อตั้งฝูงนั่นแหละ ผมว่า /ใช้นิ้วชี้จิ้มโต๊ะท่าทางขึงขังเรียนแบบผู้ใหญ่ ใครๆ ก็รู้ทั้งนั้นว่าเขามันเป็นพวกล้มเหลว (ออร่าสีเหลืองอมส้ม)

**โคลท์ :** “หื้ม? งั้นเหรอครับ ทำไมคิดเเบบนั้นละ เท่าที่รู้มาเขาเป็นที่รักของพนักงานน่าดูเลยนะ ทำไมคุณถึงไม่ชอบเขา?”
จากการสอบถามเดริกก่อนสอบปากคำ “บิดฟอร์ดมันนักเลงหัวไม้ มันเอาเเต่ไล่ขู่เด็กข้างถนนอย่างพวกเรา...ตาลุงน่ารังเกียจ”

**เดริค วาร์กาซ :** อย่างที่บอก ก็ลุงนั่นมันน่ารำคาญ มันชอบมาจุ้นจ้านกับชีวินเด็กเหลือขอและโฮมเลส ทำอย่างกับพวกเราเป็นแมลงสาบ (ออร่าสีแดง)

**โคลท์ :** “โอเค...อีกคำถามคุณขายปืนให้ใครไป”

**เดริค วาร์กาซ :** ปืน? จะเอาปืนมาจากไหนวะนั่น /ขยี้หัวตัวเอง กินยาเรียกสติหน่อยไหมลง ผมเป็นแค่เด็ก ไม่ใช่นายหน้าค้าปืน (ออร่าสีแดงอ่อน)

**โคลท์ :** “ปินของดิเอโก้ไงครับ คุณไม่ได้ขโมยมันมาขายต่อให้ใครใช่มั้ย"

**เดริค วาร์กาซ :** ..............ว้าว สุดยอด อย่างกัับอยู่ในซีรีส์ CSI นี่มันคือเทคนิกการถามวกไปวนมา พูดไม่ปะติดปะต่อเพื่อให้ผู้ต้องสับสนสินะ เสียใจด้วย ผมไม่มีปืน ผมไม่เคยจับปืน และไม่ได้เป็นคนเอาปืนของดิเอโก้ไปขายใคร (ออร่าสีส้ม)

**โคลท์ :** “ขอบคุณครับที่ให้ความร่วมมือ” ยิ้มให้เเล้วก็ลุกจากเก้าอี้